ร้านนี้ปกติจะแวะซื้อกลับบ้าน แต่มาครั้งนี้มานั่งทานค่ะ คนเยอะแต่อาหารได้ค่อนข้างเร็ว เมนูมีให้เลือกเยอะกว่าที่คิด หมูทอด ไก่ทอด แหนมหมกไข่ น้ำพริกหนุ่มนี่แทบจะไม่ต้องพูดถึงเพราะของเค้าอร่อยอยู่แล้ว ส่วนที่สั่งเพิ่มมาคือลาบเมืองคั่วและต้มแซ่บหมู รสชาติอร่อยดีค่ะ ลาบ เผ็ดและหอมเครื่องลาบกำลังดีไม่ฉุนเกินไป ต้มแซ่บก็แซ่บได้ใจมาก อร่อยแบบนี้ต้องมาอีกแน่นอนค่ะ